
Projektas

PRIENŲ RAJONO SAVIVALDYBĖS TARYBA

SPRENDIMAS
DĖL PRIENŲ MENO MOKYKLOS ORGANIZUOJAMŲ KONKURSŲ IR FESTIVALIŲ DALYVIO MOKESČIO DYDŽIO NUSTATYMO

2021 m. lapkričio      d. Nr. T1-
Prienai

Vadovaudamasi Lietuvos Respublikos biudžetinių įstaigų įstatymo 4 straipsnio 3 dalies 7 punktu, Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos švietimo įstatymo 70 straipsnio 9 dalimi ir atsižvelgdama į Prienų meno mokyklos 2021-09-14 prašymą Nr. (1.7)DV2-14 „Dėl konkursų ir festivalių dalyvio mokesčio dydžio nustatymo“, Prienų rajono savivaldybės taryba n u s p r e n d ž i a:
1. Nustatyti Prienų meno mokyklos organizuojamų konkursų ir festivalių dalyvio mokestį:
1.1. Lietuvos meno ir muzikos mokyklų mokinių festivalio „Muzikinės kelionės“ – 10 Eur;
1.2. tarptautinio meno ir muzikos mokyklų festivalio „Pavasario spalvos“ – 10 Eur;
1.3. respublikinio konkurso-festivalio „Muzikinė mozaika“ – 15 Eur;
1.4. respublikinio konkurso „Linksmieji pirštukai“ – 15 Eur;
1.5. respublikinio styginių instrumentų konkurso „Andantino“ – 5 Eur;
1.6. respublikinio festivalio „Akordeonas kelyje nuo klasikos iki džiazo“ – 5 Eur;
1.7. respublikinio festivalio „Baroko ritmu“ – 5 Eur;
1.8. respublikinio festivalio „Siurprizas“ – 5 Eur.
2. Nustatyti, kad:
2.1. Prienų meno mokyklos mokiniai atleidžiami nuo konkursų ir festivalių dalyvio mokesčio;
2.2. dalyvio mokesčio lėšos naudojamos konkursų ir festivalių organizavimo išlaidoms (scenografijai, prizams, svečių maitinimo paslaugoms ir kt.) padengti;
2.3. dalyvio mokestis yra Prienų meno mokyklos pajamos, kurios naudojamos Prienų rajono savivaldybės tarybos nustatyta tvarka.
3. Pripažinti netekusiais galios:
3.1. Prienų rajono savivaldybės tarybos 2014 m. rugsėjo 25 d. sprendimą Nr. T3-158 „Dėl Prienų meno mokyklos ir Prienų r. Veiverių Antano Kučingio meno mokyklos organizuojamų respublikinių ir tarptautinių konkursų dalyvio mokesčio dydžio nustatymo“ su visais pakeitimais ir papildymais;
3.2. Prienų rajono savivaldybės tarybos 2015 m. kovo 26 d. sprendimą Nr. T3-50 „Dėl Prienų r. Jiezno muzikos mokyklos organizuojamų respublikinių renginių dalyvio mokesčio dydžio nustatymo“ su visais pakeitimais ir papildymais;
3.3. Prienų rajono savivaldybės tarybos 2017 m. kovo 9 d. sprendimą Nr. T3-49 „Dėl Prienų meno mokyklos organizuojamų festivalių dalyvio mokesčio dydžio nustatymo“.
Šis sprendimas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

